 BFT bado inasaka kiasi cha Sh milioni 10 kwa ajili ya kuwapeleka Zambia mabondia saba na viongozi kadhaa katika mashindano ya majaribio.Mwenyekiti wa Kamati ya Mashindano ya BFT Anthony Mwang’onda alisema jana kuwa, timu hiyo ilitakiwa kuondoka nchini juzi kwenda Zambia, lakini hadi jana ilikuwa haijaondoka sababu ya ukosefu wa fedha.Mwang’onda, ambaye pia ndiye mkuu wa msafara wa timu hiyo alisema kuwa, BFT bado inasaka fedha hizo ili kuiwezesha timu hiyo kwenda Zambia kwa ajili ya kujipima nguvu.Mabondia 17 wa timu hiyo wako kambini wakijiandaa kwa mashindano mbalimbali ya kimataifa ikiwemo Michezo ya Mataifa ya Afrika itakayofanyika Brazaville, Congo Septemba, mashindano ya ndondi ya dunia na mengine.Mwang’onda alisema kuwa uongozi wa BFT bado unafuatilia fedha hizo kutoka kwa taasisi na watu mbalimbali walioahidi kusaidia kupatikana kwa pesa hizo.